[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000002", "text": "C\u0302u vi forgesis vian pasvorton?"}, {"text_idx": "#000004", "text": "Enhavas iujn ajn de miaj terminoj"}, {"text_idx": "#000007", "text": "Japanaj esperantistoj nun ofte renkontig\u0302as en kafejo Sojo en Tokio. G\u0302i estas fama pro sia densa kikera kareo. Tamen en la pasinteco alia karea restoracio de Tokio estis grava por japanaj kaj internaciaj esperantistoj. Tiu estis la panvendejo Nakamura, kiu malfermig\u0302is en 1901 kaj ankorau\u0306 ekzistas hodiau\u0306. G\u0302i ricevas vizitantojn el la tuta lando, c\u0302ar g\u0302i unue portis baratan kareon al Japanio. Sed g\u0302i estis ankau\u0306 grava kultura centro por Esperanto."}, {"text_idx": "#000008", "text": "Fakte g\u0302i estas ne nur vendejo kaj restoracio. Je la komenco de la 20-a jarcento, geedzoj Aizo\u0304 kaj Kokko\u0304 So\u0304ma invitis junajn artistojn kaj verkistojn veni al la restoracio por renkontig\u0302i kaj inters\u0302ang\u0302i siajn spertojn. La artisto Nakamura Tsune ofte pentris Tos\u0302ikon, la plej ag\u0302an filinon de la familio. Li enamig\u0302is je s\u0302i, sed s\u0302iaj gepatroj ne akceptis lian edzig\u0302-peton. Male, en 1918 ili permesis, ke s\u0302i edzinig\u0302u al Rash Behari Bose, juna barata revoluciisto, kiu devis fug\u0302i al Japanio. La familio So\u0304ma helpis lin kas\u0302i sin c\u0302e ilia panvendejo. La paro poste havis du gefilojn."}, {"text_idx": "#000009", "text": "G\u0302is tiam japanoj konis nur la kareon de la brita mara armeo. Sed en 1927, post la forpaso de sia edzino, Bose enkondukis en la menuon de restoracio Nakamura veran baratan kokin-kareon, kun grandega sukceso. En 1940 la restoracio Nakamura aldonis al sia menuo ankau\u0306 la karean panon."}, {"text_idx": "#000011", "text": "Post 1918 Eros\u0302enko multe aktivis en politika grupo Shinjin-kai, kiu uzis Esperanton por paroli kun c\u0302inaj kaj koreaj studentoj. Sed en 1921 la japana polico fine arestis la blindan verkiston ene de restoracio Nakamura kaj li devis forlasi Japanion. Poste li instruis Esperanton en S\u0302anhajo kaj Pekino, kie li amikig\u0302is kun gravaj esperantistaj verkistoj kiel Lu Xun. Kokko\u0304 So\u0304ma decidis, ke la laboristoj de la restoracio estonte portu rusajn labor-vestojn. S\u0302i ankau\u0306 dungis rusan bakiston, kiu pretigis rusajn panojn kaj supon."}, {"text_idx": "#000013", "text": "Alessandra Madella estas italino. S\u0302i log\u0302as en C\u0302inio kaj Japanio, kie s\u0302i instruas kinohistorion kaj Esperanton al multe da gestudentoj."}, {"text_idx": "#000014", "text": "al-doni: doni au\u0306 diri ion plian, krom tio, kion oni jam donis au\u0306 diris.\naresti: kapti homon, kiu agis kontrau\u0306leg\u0302e, kaj teni tiun homon c\u0302e policejo au\u0306 en malliberejo.\narmeo: la tuta militistaro de s\u0302tato."}, {"text_idx": "#000015", "text": "bakisto: homo, kiu kuiras panojn kaj kukojn."}, {"text_idx": "#000017", "text": "kikero: granda mang\u0302ebla semo mang\u0302ata precipe en Hindujo kaj la Mediteraneo regiono."}, {"text_idx": "#000018", "text": "menuo: listo de mang\u0302aj\u0302oj en mang\u0302ejo.\nportreto: bildo au\u0306 foto, kiu prezentas la personan aspekton de homo."}, {"text_idx": "#000019", "text": "restoracio: mang\u0302ejo, kie oni pagas por mang\u0302i."}, {"text_idx": "#000020", "text": "revoluciisto: homo, kiu laboras, plejofte kontrau\u0306leg\u0302e, por realigi subitan grandegan s\u0302ang\u0302on en la regado de iu s\u0302tato.\nsojo: grava legomo en la azia kuirarto, uzata en tre diversaj mang\u0302aj\u0302oj kaj bongustigiloj."}, {"text_idx": "#000021", "text": "supo: diversaj mang\u0302aj\u0302oj kuiritaj en granda kvanto da akvo."}, {"text_idx": "#000027", "text": "Algluita kiel ric\u0302a teksto. Alglui plat-tekste"}, {"text_idx": "#000028", "text": "Estas permesate nur 75 emog\u0302ioj."}]